b'\n_START_ARTICLE_\nMladost na stopnicah\n_START_SECTION_\nVsebina\n_START_PARAGRAPH_\nOsrednja oseba romana je Ciril Ogrin, sedemnajstletni fant, ki \xc5\xbeivi z bolehno mamo v skromnem stanovanju v Ljubljani. Pogre\xc5\xa1ata o\xc4\x8deta, ki je umrl v koncentracijskem tabori\xc5\xa1\xc4\x8du Buchenwald. Nemiren in negotov najstnik zaide v slabo dru\xc5\xbebo, pri\xc4\x8dne zanemarjati \xc5\xa1olske obveznosti. Materini nasveti in pro\xc5\xa1nje ga ne prepri\xc4\x8dajo ve\xc4\x8d. Zapustiti mora gimnazijo, ne zdr\xc5\xbei niti v klju\xc4\x8davni\xc4\x8darski delavnici. Po kraj\xc5\xa1i zaposlitvi na bencinski \xc4\x8drpalki se odlo\xc4\x8di, da se bo v avtomehani\xc4\x8dni delavnci izu\xc4\x8dil za avtomehanika. Tam spozna mehanika Zevnika, ki ga nau\xc4\x8di voziti avto. Ugotovi tudi, da Zevnik goljufa in krade, vendar ga ne obsoja, saj je le-ta do njega prijazen in ga nau\xc4\x8di tudi nekaj koristnih stvari. Hodi z Gino, lahko\xc5\xbeivim in koristoljubnim dekletom. V avtomehani\xc4\x8dni delavnici tako ukrade slu\xc5\xbebeni avto in jo odpelje na morje. Na poti nazaj pa se jima zgodi nesre\xc4\x8da: na avtu po\xc4\x8di guma, pri \xc4\x8demer se podvozje nepopravljivo po\xc5\xa1koduje, in moreta ve\xc4\x8d nikamor. Gina se kmalu odpelje z motoristom in pusti Cirila samega, le-ta pa preostalo pot do delavnice prete\xc4\x8de, tam pa vse prekr\xc5\xa1ke prizna mojstru Hrenu. Obratovodja delavnice nato Cirila prijavi, a je sodi\xc5\xa1\xc4\x8de do njega prizanesljivo in mu dolo\xc4\x8di socialno delavko za pomo\xc4\x8d pri vzgoji, poravnati pa mora tudi \xc5\xa1kodo, ki jo je povzro\xc4\x8dil v mehani\xc4\x8dni delavnici._NEWLINE_Ciril po naklju\xc4\x8dju odkrije, da je odli\xc4\x8den teka\xc4\x8d (spre se z nogometno ekipo in za poskus tekmuje s teka\xc4\x8di, ki prite\xc4\x8dejo mimo) in pri\xc4\x8dne trenirati atletiko. Skupaj z Du\xc5\xa1anom, \xc5\xa1tudentom arhitekture, ve\xc4\x8dkrat te\xc4\x8de ob Savi. Zbli\xc5\xbeevati se pri\xc4\x8dne z dijakinjo Katjo, sestro enega od biv\xc5\xa1ih so\xc5\xa1olcev, in njeno dru\xc5\xbebo, v kateri se dobro po\xc4\x8duti. Ko Cirilova mama po dogodkih v delavnici Gini odpove stanovanje, Ciril poskrbi, da se vanj vselita dva poro\xc4\x8dena \xc5\xa1tudenta, sicer Du\xc5\xa1anova prijatelja; pri \xc4\x8demer je "njen" o\xc4\x8de Cirilov biv\xc5\xa1i profesor nem\xc5\xa1\xc4\x8dine. Nekako v istem \xc4\x8dasu Cirilovi biv\xc5\xa1i so\xc5\xa1olci ustanovijo zadrugo, da bi zaslu\xc5\xbeili s popravilom in prodajo karambolianega dostavnega avta, kar jim s Cirilovo pomo\xc4\x8djo (pregovori ga prav Katja) tudi uspe. Z njim se so\xc5\xa1olci odpeljejo tudi na kon\xc4\x8dni izlet na morje, a med potjo jim avto odpove, in jih morata Ciril in Katja re\xc5\xa1iti. Skupaj nato nadaljujejo pot, in na morski obali se Katja in Ciril prvi\xc4\x8d poljubita._NEWLINE_Na koncu Ciril z mislijo na pokojnega o\xc4\x8deta zmaga na atletskem tekmovanju v Nem\xc4\x8diji. Spremlja ga tudi mama, ki naposled obi\xc5\xa1\xc4\x8de kraj, kjer je umrl njen mo\xc5\xbe in najde svoj mir._NEWLINE_Ciril po vseh teh \xc5\xbeivljenjskih preizku\xc5\xa1njah postane bolj odgovoren in samozavesten. V viharnem mladostni\xc5\xa1tvu se je s pomo\xc4\x8djo prijateljev, socialne delvake in mame uspel re\xc5\xa1iti iz nevarnih stran poti in na\xc5\xa1el pravo pot.\n_START_SECTION_\nPriredbe\n_START_PARAGRAPH_\nPo romanu je bila posneta TV nadaljevanka v re\xc5\xbeiji Franceta \xc5\xa0tiglica. Televizijska priredba je nastala leta 1973.'